Bejaarde boer skiet dalk aanvaller dood | Maroela Media
'n 81-jarige plaaseienaar het na bewering 'n vermeende plaasaanvaller doodgeskiet toe 'n skietgeveg tussen hom en twee verdagtes uitgebreek het.
Volgens brig. Thembinkosi Kinana, polisiewoordvoerder, was die bejaarde man Woensdag om 13:40 in sy plaashuis op Bedford in die Oos-Kaap toe hy 'n venster hoor breek het.
"Terwyl die man ondersoek ingestel het, het iemand vanaf die voordeur op hom begin skiet. Hy het na sy kamer gehardloop om sy vuurwapen te gaan haal en het glo kort daarna op die verdagtes losgebrand."
'n Skietgeveg het ontstaan en een van die verdagtes, vermoedelik tussen 25 en 30 jaar oud, is doodgeskiet. Die ander verdagte het van die toneel gevlug.
"'n Soektog is van stapel gestuur om die verdagte op te spoor, maar met geen sukses nie," het Kinana gesê.
Die polisie het beslag gelê op die eienaar se jaggeweer wat tydens die voorval gebruik is.
'n Saak van huisroof, poging tot moord en moord word deur die polisie ondersoek, terwyl die soektog na die tweede verdagte voortgaan.
Skoolvakansie in die weegskaal: Dept. vra 'steun' vir ingrypings
Sy lewe was in gevaar en hy't binne die wet opgetree. Hoop nie hy wag jare vir sy wapen nie hy's immers op 'n plaas…
Ek verstaan die saak van "huisroof" en "poging tot moord" maar daar is geen saak van "moord" hier nie.
Vreeslik jammer om te lees dat die ander een weggekom het.
Waarom meld mense sulke goed aan? Ek sal net stilbly en van alle bewyse ontslae raak. Die regsproses is net te erg want die een wat uit selfverdediging geskiet het, is altyd skuldig aan moord, rassisme, apartheid ens ens.
Sterkte Oom, jy het kop gehou en jouself beskerm. Jy is in my oë 'n held. Niemand het die reg om jou grond gebied onwederregtelik te betree nie.